રાહુલ ગાંધીના ગુજરાતના ઉપરાછાપરી પ્રવાસો અને પાટીદાર આંદોલનના નેતા હાર્દિક પટેલ કે ઓબીસીના નેતા અલ્પેશ ઠાકોર અને દલિત આગેવાન જિજ્ઞેશ મેવાણી જેવા જ્ઞાતિ-જાતિવાદી નેતાઓએ ઊભા કરેલા ધ્રુમ્રપટને કારણે ૨૨ વર્ષોનો રાજકીય વનવાસ કોંગ્રેસને પૂરો થતો દેખાવા લાગ્યો છે, તો સામે ભાજપનો વિજયરથ ગુજરાતમાં અટકી પડે તો આવતે વર્ષે થનારી રાજ્ય વિધાનસભાઓની ચૂંટણીઓમાં ભાજપને માટે આકરાં ચડાણો તો સાબિત થવા લાગે, પરંતુ વધારામાં ૨૦૧૯ની લોકસભાની ચૂંટણીઓ પણ મુશ્કેલ બની રહે.